ડોકલામનો સરહદી વિવાદ દેશની સુરક્ષા માટે મહત્ત્વની ઘટના હતી અને એવી જ રીતે આજકાલ ગુજરાતમાં વિધાનસભાની ચૂંટણી ચાલી રહી છે એ પણ ભારતની લોકશાહી માટે અત્યંત મહત્ત્વપૂર્ણ ઘટના છે. તો આવા સમયે જે દેશો સાથે આપણા દેશના સંબંધો સારા નથી તેમની સાથેજ તેના નેતાઓ, રાજદૂતો કે અધિકારીઓ સાથે મળવાની ચળ કોંગ્રેસને કેમ આવે છે? ભાજપ અને વડાપ્રધાનની એ દલીલ કે ગુજરાત વિધાનસભાની ચૂંટણીઓમાં પાકિસ્તાનને પણ રસ છે તેની સાથે તમે કદાચ સહમત ન પણ થાવ તો પણ વડાપ્રધાનના આરોપ બાદ પાકિસ્તાની વિદેશ વિભાગની ટિપ્પણીએ દેશ માટે નીચાજોણું તો કર્યું જ છે.